Α.Σ. Σούρμενα

O **Αθλητικός Σύλλογος Σουρμένων** είναι ελληνικό αθλητικό σωματείο που εδρεύει στα Σούρμενα, περιοχή του Ελληνικού Αττικής. Επίσημο έτος ίδρυσης του συλλόγου είναι το 1928, από πρόσφυγες της Ανατολικής Θράκης και του Πόντου, ως *Α.Ε. Κομνηνών*. Τα χρώματά του είναι το κόκκινο και το λευκό και το έμβλημά του είναι ένας δικέφαλος αετός. Διαθέτει τμήμα ποδοσφαίρου και παλαιότερα, διέθετε και τμήμα καλαθοσφαίρισης. Το τμήμα καλαθοσφαίρισης του συλλόγου συγχωνεύτηκε το 2012 με τον Α.Ο. Ελληνικού, και έκτοτε δεν υφίσταται.

Δύο φορές, το 1991 και το 2005 κέρδισε την άνοδο στην τότε Δ’ Εθνική κατηγορία και δύο φορές το 1997 και το 2017 κατέκτησε το κύπελλο της ΕΠΣΑ.

## Ιστορικό
Το πρώτο κύμα προσφύγων στα Σούρμενα ήταν του 1918 αποτελούμενο από Θρακιώτες, ενώ το δεύτερο ήταν Πόντιοι από τη Μικρασιατική Καταστροφή του 1922. Η περιοχή λόγω κτημάτων του Χασάν μπέη από την εποχή της τουρκοκρατίας, ονομάζονταν Χασάνι. Αρχικά οι Θρακιώτες φτιάχνουν την ποδοσφαιρική ομάδα του Σαρωνικού Χασανίου το 1924 που αγωνίστηκε σαν ανεξάρτητη ομάδα, έξω από επίσημες διοργανώσεις, με φιλικούς αγώνες και συμμετοχή σε τουρνουά και είχε πράσινο χρώμα. 

Ακολουθεί η Α.Ε. Κομνηνών το 1928, και θεωρείται ως ο πρόδρομος του συλλόγου, με το όνομα να επιλέγεται λόγω της Κόμνης της Θράκης και με χρώμα το μπλέ. Την περίοδο 1935-1939 η «Αθλητική Ένωση Κομνηνών», στα Κομνηνά (Χασάνι) είχε τον εξής κορμό: Κώστας Λούκος, Βασίλης Αμαραντίδης, ο τερματοφύλακας Χωματάς, Δημήτρης Περπερίδης (Τσίφτος), Παναγιώτης Παντικίδης, Γιώργος Εφραιμίδης και Γιώργος Καράγιωργας. Πρόεδρος της ομάδας ο κ.Βάρφης και έφορος ο Περικλής Σιταρίδης.

Η «**Α.Ε. Κομνηνών Ελληνικού**» στις 25-4-1939 φτιάχνει επίσημο καταστατικό και μπαίνει στην ΕΠΣΑ. Η «**Α.Ε. Κομνηνών Ελληνικού**». Το 1957 αναγνωρίστηκε επίσημα από την Ε.Π.Ο. με Αριθμό Μητρώου 676 και ως αναγνωρισμένο σωματείο εντάχθηκε στη δύναμη και τα πρωταθλήματα της Ε.Π.Σ. Αθηνών, ξεκινώντας την επίσημη αγωνιστική του πορεία τη σεζόν 1957-58. Το 1967 μετονομάστηκε σε «**Α.Σ. Σουρμένων**», ονομασία με την οποία αγωνίζεται από τη σεζόν 1967-68.

Μεταπολεμικά μετά από συγχωνεύσεις στις αρχές της δεκαετίας του 1960 δημιουργήθηκε η Αθλητική Ένωση Κομνηνών Σουρμένων. Επόμενη συγχώνευση προκύπτει από τις (εκτεταμένης κλίμακας) παρεμβάσεις της δικτατορίας του 1967-1974, που υποχρεώνει την ομάδα να αγωνίζεται μαζί με την Τερψιθέα.

Ο Α.Σ. Σουρμένων τη σεζόν 1972-73 κέρδισε για πρώτη φορά την άνοδο στην Α΄ Κατηγορία της Ε.Π.Σ. Αθηνών και αξιοσημείωτα, κατά την παρθενική του παρουσία στο κορυφαίο πρωτάθλημα της Ε.Π.Σ. Αθηνών τη σεζόν 1973-74 αναδείχθηκε δευτεραθλητής Β΄ Ομίλου και έφτασε να διεκδικεί την άνοδο στην Β΄ Εθνική κατηγορία, μέσω του ερασιτεχνικού πρωταθλήματος ανόδου. Συμμετείχε στον 8ο όμιλο του πρωταθλήματος ανόδου με αντιπάλους τους Διαγόρα Ρόδου, Α.Π.Ο. Χίος, Πειραϊκό Νέου Φαλήρου, Άτλαντα Μυτιλήνης και Α.Ο.Κ. Σάμου και τερμάτισε στην 3η θέση, χάνοντας την ιστορική άνοδο στην Β΄ Εθνική.

Κατέκτησε το κύπελλο της Ε.Π.Σ. Αθηνών το 1996-97 και το 2016-17, ενώ υπήρξε φιναλίστ το 2003-04. Επίσης υπήρξε πρωταθλητής Ε.Π.Σ. Αθηνών το 2004-05 και αγωνίστηκε στην Δ' Εθνική τις χρονιές 1991-92, 2005-06 και 2006-07.

Σήμερα τα Σούρμενα αγωνίζονται σταθερά στην Α ΕΠΣ Αθηνών. 

## Παραπομπές


## Εξωτερικοί σύνδεσμοι
*Επίσημη σελίδα Facebook Α.Σ. Σουρμένων

Κατηγορία:Αθλητικοί σύλλογοι Αθήνας